**Vredestein-dæk anerkendes i flere tyske dæktests**

**21 oktober 2022**: Vredestein-kvalitetsdækmærket fra Apollo Tyres anerkendes i en lang række uafhængige dæktests, der er blevet gennemført i efteråret af førende forbrugermagasiner i Tyskland, herunder *AutoBild*, *ACE Lenkrad* og *AUTO Straßenverkehr*s samt af ADAC, som er Europas største sammenslutning af bilejere.

Det højtydende Quatrac Pro-dæk blev kåret som "det bedste dæk til prisen" af *AUTO Straßenverkehr*s, og det blev "anbefalet" af magasinet *ACE Lenkrad* i dets helårsdæktest i september. Testerne hos *AutoBild* fremhævede Quatrac Pro-dækkets ydeevne i sne samt dets "stabile køreegenskaber og korte bremselængde på våde skråninger samt dets lave vejstøj".

Quatrac-standarddækket, som er velegnet til familiebiler og SUV'er, blev nummer to i *AutoBild*s særdeles konkurrenceprægede helårsdæktest, hvor det blev fremhævet som "eksemplarisk". Testerne beskrev Quatrac som "et stærkt helårsdæk med en afbalanceret ydeevne i vådt og tørt vejr og med imponerende bremselængder".

Vredesteins serie af vinterdæk klarede sig også godt i de seneste uafhængige tests. Wintrac-dækket blev "rost" af ADAC, som er den største bilklub i Tyskland med ca. 21 millioner medlemmer. Organisationen roste dets ydeevne på is og dets lave rullemodstand. Samtidig blev det højtydende Vredestein Wintrac Pro-vinterdæk kaldt "rigtig godt" af *AUTO Straßenverkehr*s.

Daniele Lorenzetti, Chief Technology Officer, sagde: "Dette har været endnu et meget stærkt år for Vredestein i uafhængige dæktests, og vi er meget stolte over at have modtaget priser i løbet af den seneste måned fra prestigefyldte testprogrammer i hele Tyskland. Denne fortsatte succes kan i høj grad tilskrives vores forsknings- og udviklingsafdeling, som fortsætter med at optimere vores produkter i de vigtigste dækkategorier."

Apollo Tyres går efter flere priser, når virksomheden lancerer et helt nyt Vredestein EV-helårsdæk senere i 2022. Virksomheden arbejder i øjeblikket tæt sammen med førende bilproducenter som en del af et stort nyt forsknings- og udviklingsprogram for produktet. Vredestein-kvalitetsdækmærket har ført an på markedet for helårsdæk, siden det blev lanceret i begyndelsen af 1990'erne, og denne ekspertise udnyttes nu til at bringe nye niveauer af innovation til EV-helårsdæksegmentet.

Du kan få mere at vide om Vredestein-dækserien ved at besøge <https://www.vredestein.dk/>

***[SLUT]***

**Hvis du vil vide mere, kan du kontakte:**

Molly Prout

PFPR Communications

Molly.prout@pfpr.com

**Om Apollo Tyres Ltd**

Apollo Tyres Ltd er en international dækproducent og det førende dækmærke i Indien. Virksomheden har flere produktionsenheder i Indien og en enhed i henholdsvis Holland og Ungarn. Virksomheden markedsfører sine produkter under de to globale mærker – Apollo og Vredestein, og dens produkter er tilgængelige i mere end 100 lande gennem et omfattende netværk af butikker, som tilbyder hhv. mærkevarer og eksklusive produkter.